Kender du en alkoholdement, eller er du selv ramt af alkoholdemens eller på vej til at blive det, spekulerer du måske på, om der er noget at gøre for at få alkoholdemensen til at forsvinde. Løsningen er simpel på papiret, men langt sværere i praksis.
Det bedste, der kan gøres mod alkoholdemens, er nemlig at stoppe med at drikke eller i hvert fald at mindske sit indtag af alkohol væsentligt og samtidig få styr på nogle af de øvrige livsstilsfaktorer, der spiller ind på udviklingen af alkoholdemens. Gør man det, er der dog gode udsigter til at opleve klar bedring og komme ud af tilstanden som alkoholdement. Modsat almindelig demens er alkoholdemens nemlig ikke nødvendigvis en varig tilstand, og det er uden tvivl godt nyt for mange både alkoholdemente og pårørende til den alkoholdemente.